### Beslutninger

Fremsendes til Teknisk Udvalg til behandling i henhold til beslutning i byrådets møde den 19. juni 2024.

###

BESLUTNINGSFORSLAG FRA [adresse]

Det grønne miljø kan være bevaringsværdigt og skabe værdi og en særlig oplevelse af et område, uden at beplantningen formelt er bevaringsværdig og dermed ikke er beskyttet. Når en udvikler ønsker at realisere et byggeri i et område, sker det derfor tit på bekostning af karakter- og stemningsgivende træer og anden beplantning.

Ofte vil der i forbindelse med byggesager fra bygherren være et ønske om at opnå dispensationer fra gældende planbestemmelser, eksempelvis for højde, bebyggelsesprocent, antal enheder på grunden m.v. Det kan være grundlaget for et for udvikleren mere profitabelt byggeri.

Her bør en dispensation kun imødekommes, hvis det efter en konkret helhedsvurdering giver mening for området, og ikke sker på bekostning af den stedlige karakter- og stemningsgivende og således bevaringsværdige beplantning.

Det foreslås derfor, at byrådet træffer beslutning om, at der fremover efter vurdering i Teknik & Miljø kun imødekommes dispensationer fra gældende planbestemmelser til byggerier, hvor det ikke forudsætter fældning og fjernelse af karakter- og stemningsgivende træer og anden beplantning. Tilsvarende at der ikke gives dispensationer fra planbestemmelser til byggerier hvis der forinden er blevet fjernet træer og beplantning som ovennævnte. Dispensationsansøgninger skal endvidere i nabohøring og være genstand for en åben debat.

Hvis det konstateres, at der er fjernet beplantning fra grunden skal byggesagsbehandleren ikke kunne dispensere fra planbestemmelserne, og et byggeri kun kunne lade sig gøre i overensstemmelse med de gældende regler.

Beslutningen indskrives i magistratsafdelingen for Teknik & Miljøs administrationsgrundlag på området således både Plan, Byggeri, Grønne områder og andre afdelinger er bekendt hermed.

Forslag

Radikale Venstre foreslår at der generelt ikke kan gives dispensationer jf. ovenstående hvis det forudsætter fældning, beskæring og fjernelse af bevaringsværdig beplantning. Endvidere at der ikke kan gives dispensationer hvis der forud for et ansøgt byggeri er fjernet træer og anden beplantning.

Derudover at Teknik & Miljø undersøger muligheden for at der kan indskrives en generel bestemmelse i Kommuneplanen hvor ældre træer og træer med en stamme over en given diameter kategoriseres som bevaringsværdige.

Alternativt en kortlægning af alle træer over en given diameter og alder i kommunen med henblik på udarbejdelsen af en temalokalplan der skal beskytte de bevaringsværdige træer i kommunen mod beskæring og fældning.

Radikale Venstres byrådsgruppe.

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra [adresse] om sikring af bevaringsværdige træer

Forslag om sikring af bevaringsværdige træer og beplantning stillet af Radikale Venstre.

### Resume

[adresse] har stillet et beslutningsforslag som skal sikre, at træer og bevaringsværdig beplantning beskyttes mod beskæring og fældning.

Forslaget udspringer af en konkret sag, hvor der i forbindelse med opførelse af ny boligbebyggelse blev fældet bevaringsværdig beplantning og træer. Nogle af de omhandlede træer var i lokalplanen udpeget som bevaringsværdige, og blev fældet efter en dispensation. Andre træer blev omtalt bevaringsværdige, uden dog at være udpeget i lokalplanen. Disse havde Teknik og Miljø ikke mulighed for at kræve bevaret. Sagen skabte stor debat, og mange af borgerne i området var skuffede over, at træer blev fældet.

Det er vigtigt for Teknik og Miljø at sikre, at [adresse] bliver en grønnere by. [adresse] har allerede retningslinjer i kommuneplanen, der skal sikre, at der passes på kommunens egne træer. Ved udarbejdelse af nye lokalplaner er der fokus på, hvordan vi, med respekt for private grundejeres ejendomsret, kan beskytte bevaringsværdig beplantning.

### Beslutningspunkter

Det indstilles:

At 1) Teknik Miljøs redegørelse i sagen og nuværende praksis tages til efterretning, da der ikke er hjemmel til at betinge dispensationer om bebyggelsesmæssige forhold af, at der ikke fældes bevaringsværdig beplantning og træer

At 2) Teknik og Miljø i forbindelse med den kommende kommuneplanrevision arbejder videre med retningslinjer, der kan bidrage til at skabe fokus på vigtigheden af beskyttelse af bevaringsværdige træer og beplantning

At 3) Forslaget om kortlægning af træer med henblik på udarbejdelse af en temalokalplan afvises.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 20-03-2024

Morten Østergaard: 21

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 20. marts 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 11-06-2024

Morten Østergaard: 5

Fremsendes til [adresse] med bemærkning, at Magistraten i mødet den 11. juni 2024 anbefaler, at byrådet tiltræder Magistratsafdelingen for Teknik og Miljøs indstilling af 22. maj 2024.

Jack Henriksen, Rådmand Christopher Olesen, Kirstin Hermansen, Nils Thomsen og Rolf Karlsen tog forbehold.